**ELŐTERJESZTÉS**

Tiszavasvári Város Önkormányzata Képviselő-testületének

**2018. március 29-én** tartandó

rendes ülésére

Az előterjesztés tárgya: **A Tiszavasvári Sportegyesület által a Magyar Kézilabda Szövetségtől elnyert TAO támogatás önrészének kiegészítéséről**

Melléklet: 2 db az előterjesztés mellékleteként

Az előterjesztés előadója: Dr. Fülöp Erik polgármester

Az előterjesztés témafelelőse: Erdei Kolett köztisztviselő

Az előterjesztés ügyiratszáma: 756/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 3. melléklet 2.1.49. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Nácsa Balázs | Tiszavasvári Sportegyesület elnöke | nacsa.balazs@tiszater.hu |

Egyéb megjegyzés:

Tiszavasvári, 2018. március 22.

**Erdei Kolett**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Erdei Kolett

**ELŐTERJESZTÉS**

**- a Képviselő-testülethez -**

**A Tiszavasvári Sportegyesület által a Magyar Kézilabda Szövetségtől elnyert TAO támogatás önrészének kiegészítéséről**

**Tisztelt Képviselő-testület!**

**A Tiszavasvári Sportegyesület** 2017. áprilisban **benyújtotta Sportfejlesztési Programját** a Magyar Kézilabda Szövetség felé a 2017/18-as időszakra. **A benyújtott programról az MKSZ meghozta határozatát**, mely ki/JH01-05303/2017/MKSZ iktatószámú határozat az előterjesztés 1. számú mellékletét képezi.

**A be/SFP-05303/2017/MKSZ Sportfejlesztési Program megvalósításhoz** az önkormányzat a **94/2017.(IV.27.) Kt. számú határozatában döntöt**t a TSE Magyar Kézilabda Szövetséghez **benyújtandó nyertes TAO pályázat önerejének biztosításáról, 22.498.160 Ft erejéig.**

Az előterjesztés 1. számú mellékletét képező határozatban, a Sportfejlesztési Program megvalósításához szükséges önrészt 23.451.281 Ft összeg erejéig hagyta jóvá az MKSZ, **mivel a bírálat során az MKSZ által meghatározott normáknak megfelelően a program költségvetése módosításra került.**

Mindezek figyelembevételével **a Tiszavasvári Sportegyesület elnöke kérelemmel fordult az önkormányzat felé, -** mely kérelem az előterjesztés 2. számú mellékletét képezi - , **hogy a Magyar Kézilabda Szövetségtől elnyert TAO támogatás önkormányzati önrészének biztosítására** nem 22.498.160 Ft erejéig kell **vállalnunk kötelezettséget, hanem az MKSZ által jóváhagyott -** *17.119.005.- Ft felhalmozás célú, 6.332.276.- Ft működési célú támogatási összeg -* **23.451.281 Ft összeg erejéig.**

Jogszabályi háttér:

Magyarország helyi önkormányzatairól szóló 2011. évi CLXXXIX. törvény 13. § (1) bekezdése alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:

15.sport, ifjúsági ügyek;

A sportról szóló 2004. évi I. törvény 55. § (1)-(2) bekezdései alapján a helyi önkormányzatok sporttal kapcsolatos feladatai: a települési önkormányzat - figyelemmel a sport hosszú távú fejlesztési koncepciójára -: meghatározza a helyi sportfejlesztési koncepciót, és gondoskodik annak megvalósításáról, együttműködik a helyi sportszervezetekkel, sportszövetségekkel, fenntartja és működteti a tulajdonát képező sportlétesítményeket, megteremti az önkormányzati iskolai testnevelés és sporttevékenység gyakorlásának feltételeit, továbbá biztosítja az önkormányzati iskolai sportkörök működéséhez, vagy az ezek feladatait ellátó diáksport-egyesületek feladatainak zavartalan ellátásához szükséges feltételeket.

Tiszavasvári Város Önkormányzata Képviselő-testülete 32/2004. (XII. 01.) rendelete a sportról 10. § (2) bekezdés c) pontja szerint agyermek- és ifjúsági sportot, az utánpótlás-nevelési tevékenységet segíti, valamint vállalja az önkormányzat: a településen működő sportszervezetekben az amatőr versenyző utánpótlás nevelésének támogatását.

A rendelet 14. § (3) bekezdése alapján az önkormányzat a sportcélú támogatások összegéről az éves költségvetési rendeletében dönt. E döntés szerint legalább az éves költségvetés működési kiadásainak 1,2%-át sportcélú támogatásra kell fordítani. A támogatás forrásai a sporttörvény alapján az állam által biztosított normatív támogatás, valamint az önkormányzat saját bevételei.

A sportcélú támogatások elosztását a Képviselő-testület végzi.


**Fentiek miatt kérem a Képviselő-testületet, hogy az előterjesztést megtárgyalni és a határozat-tervezetet elfogadni szíveskedjen.**


Tiszavasvári, 2018. március 22.


**Dr. Fülöp Erik**

**polgármester**


**Előterjesztés 1. melléklete**

****

****

****

**Az előterjesztés 2. melléklete**

****

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2018. (….) Kt. számú**

**A Tiszavasvári Sportegyesület által a Magyar Kézilabda Szövetségtől elnyert TAO támogatás önrészének kiegészítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Kinyilatkozza, hogy Tiszavasvári Város Önkormányzata Képviselő-testülete 94/2017. (IV.27.) Kt. számú határozat 1. pontjában a Tiszavasvári Sportegyesület Magyar Kézilabda Szövetséghez benyújtott nyertes TAO pályázat önerejének biztosítására vállalt 22.498.160 Ft kötelezettségvállalás mellé további 953.121 Ft önerőt vállal.

2.Felkéri a jegyzőt, hogy a szükséges önrész fedezet (953.121 Ft) biztosítására tegyen javaslatot a 2018. évi költségvetési rendelet módosításakor

3.)Felkéri a polgármestert, hogy tájékoztassa az egyesület elnökét a hozott döntésről.

**Határidő**: azonnal **Felelős**: Dr. Fülöp Erik polgármester